මෙම කමිටුවේ අනෙකුත් කැපී පෙනුනම සාමාජිකයන් ලෙස 70 දශකයේදී ඇමරිකාවේ 38 වන ජනපතිවරයා බවට පත්, එවකට සෙනෙට් සභිකයෙකු වන ජෙරල්ඩ් ෆෝර්ඩ් සහ අසාර්ථක Bay of Pig මෙහෙයුමෙන් පසු සේවයෙන් ඉල්ලා අස්වීමට ජනපති කෙනඩි විසින් බලකරනා ලද CIA ප්‍රධානී Allen Dulles දැක්විය හැකි අතර ලින්ඩන් බී ජොන්සන්ගේ හිතෛශියෙකු සේම කෙනඩි විසින්ම ඉවත්කරන ලද හිටපු CIA ප්‍රධානියා කෙනඩි පිලිබදව යහපත් ආකල්පයකින් නොසිටින පුද්ගලයෙකු වීමට ඉඩකඩ ඇති නිසා, ඔහු මෙහි සාමාජිකයෙකු වීම මෙම කොමිසමේ ක්‍රියාකාරීත්වය හා එහි අවසාන ප්‍රතිඵලය සැකසහිත වීමට එක්තරා අයුරිකින් සහේතුක විය.අනෙක් අතින් කොමිසමේ ක්‍රියාකාරීත්වය අනුව ඔවුන්ට අවශ්‍ය වූයේ කෙනඩි ඝාතනයේ වගකීම මුළුමනින්ම නිල ඝාතකයා ලෙස සැලකුන ලී හාවී ඔස්වල්ඩ් විසින්ම කළ බවට තහවුරු කිරීම මිස මෙම ඝාතනයට හේතුවු යථාර්ථවාදී කාරණා සහ මෙයින් විපුල ඵල නෙලා ගන්නේ කවුරුන්ද යන්ද සත්‍ය වශයෙන්ම සොයා ගැනීම නොවූ බවට සැක සහිත කාරණා බොහෝ ඇති කළේය.